Tartu Üliõpilasteater Minskis
06.10.2008 13:09
Viiendat aastat toimub Minskis rahvusvaheline üliõpilasteatrite festival "Teatralny Koufar - 2008". Tartu Üliõpilasteater sai festivalikutse eduka esinemise eest 2007. aasta festivalil, kus mängiti Dostojevski/Vahingu/Kudu "Sortse" ning võideti kaks olulist auhinda.
Üliõpilasteater osaleb 6.-12. oktoobrini toimuval festivalil oma viimase lavastusega S. Kane'i "4.48 Psühhoos", mida on sellel aastal esitatud juba Kanadas, Valleyfieldi festivalil ja Prahas festivalil "Apostrof-2008". Näidendi on lavastanud Kalev Kudu ning muusika ja lavapildi loonud Kiwa, mängivad Kaija Maarit Kalvet, Katrin Kalma ja Peeter Piiri.
Sellel aastal esinevad Valgevene festivalil Eesti teatri kõrval ka teatrid Ukrainast, Saksamaalt, Iisraelist, Hollandist, Venemaalt, Prantsusmaalt, Leedust, Bulgaariast ning Valgevenest.
Vaata lisa
Kalev Kudu
55696846